El Cicle de Cinema Contemporani Europeu continua amb la projecció de ‘Toni Erdmann’
05 de maig 2021

El Centre Cultural Mario Monreal oferirà una nova projecció diumenge que ve, 9 de maig, a les 19 hores, emmarcada en el cicle que la delegació de Cultura ha dedicat al Cinema Contemporani Europeu i que forma part de la programació de primavera. Es tracta de la pel·lícula alemanya _Toni Erdmann_, que està emmarcada dins del gènere de comèdia dramàtica. Tindrà una duració de 162 minuts i està dedicada a tots públics. L'aforament serà limitat i l'entrada, gratuïta. 

  

Nigel Cole, el director del film, ha portat a la pantalla gran altres obres conegudes com Entre nosotros o Los árboles no dejan ver el bosque, entre d’altres. Entre l'elenc de la pel·lícula destaquen actrius i actors com Peter Simonischek, Sandra Hüller, Lucy Russell, Trystan Pütter o Thomas Loibl, entre d’altres. 

  

La protagonista, Inés, treballa en una important consultora alemanya establida a Bucarest. La seua estressant vida està perfectament organitzada fins que el seu extravertit i bromista pare Winfried arriba d’imprevist i li pregunta: “eres feliç?”. Després de la seua incapacitat per a respondre, patix un profund canvi. Eixe pare que de vegades destorba i que l'avergonyix una mica, l'ajudarà a donar novament sentit a la seua vida gràcies a un personatge imaginari: el divertit Toni Erdmann. 

  

Gràcies a este cicle, hem tingut una immillorable oportunitat d'acostar-nos a projeccions europees, finançades amb pressupostos humils i allunyades d'eixa estètica pròpia del cinema americà, pròpia de les grans corporacions de Hollywood. Estes produccions tenen el seu origen a Alemanya, el Regne Unit, Itàlia i Espanya. 

  

El film va obtindre diversos premis, com per exemple el de millor pel·lícula, direcció, guió i actor i actriu principal en els Premis de Cinema Europeu 2016 i diverses nominacions, entre les quals destaquen la nominació a millor pel·lícula de parla no anglesa tant en els Globus d'Or, com en els Premis Oscar, com en els BAFTA de l'any 2016; també, la nominació a millor pel·lícula europea tant en els Premis Goya com en els Premis Gaudí de 2017 i, així mateix, el guardó a millor pel·lícula estrangera en els Premis Independent Spirit o en el Cercle de Crítics de Nova York, entre moltes altres nominacions. 

  

En este cicle es podran veure també les següents pel·lícules: _Maktub, Sólo nos queda bailar i La hija de un ladrón_. 

  

Durant tota la sessió es contemplaran per part de l'organització les mesures sanitàries i de prevenció enfront de la pandèmia, que seran d'obligat compliment per al públic.

  

  

![Imagen sin texto alternativo.](/media/ig1nah35/c_toni.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-toni-erdmann/ "Facebook")
*   [](http://twitter.com/share?url=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-toni-erdmann/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-toni-erdmann/ "Linked In")
*   [](mailto:?body=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-toni-erdmann/)